section_heading: Nasljeđe
paragraph_text: Jess Harvell iz Pitchfork Medije komentirao je da je zbog ovog albuma Megadeth dobio mnogo obožavatelja. Smtrao je da je album predstavljao ustanak protiv tadašnjih glam metal izvođača jer su skupine poput Megadetha više bile privlačne "mladim probisvijetima". Adrien Begrand iz PopMattersa pohvlio je album zbog snažnog glazbenog i vizualnog dojma. Iako je Begrand istaknuo da ovo nije bio Megadethov najvještiji album iz tehničkog gledišta, objasnio je da ga jedinstveni spoj "ekstremnog i pristupačnog" čini i dalje omiljenim među obožavateljima. Jeff Treppel iz Decibela spomenuo je da album sadrži istaknuti stil koji je odvojio Megadeth od svojih kolega: "Peace Sells bio je snažniji i gadniji predator. Megadeth je radije ubijao brzo i precizno nego veličinom i moći." Prema njegovim je riječima album nadahnuo bezbrojne heavy metal sastave, od Arch Enemyja do DragonForcea.